SMT วิ่งแรง 3% รับกำไร Q2 ดีกว่าคาด จับตาครึ่งปีหลังโตต่อ รับออเดอร์ทะลัก
SMT วิ่งแรง 3% รับกำไร Q2 ดีกว่าคาด จับตาครึ่งปีหลังโตต่อ รับออเดอร์ทะลัก “บล.ฟินันเซีย ไซรัส” แนะ “ซื้อ” เคาะเป้า 8 บ.
SMT วิ่งแรง 3% รับกำไร Q2 ดีกว่าคาด จับตาครึ่งปีหลังโตต่อ รับออเดอร์ทะลัก “บล.ฟินันเซีย ไซรัส” แนะ “ซื้อ” เคาะเป้า 8 บ.
6 ส.ค. 2564

ผู้สื่อข่าวรายงานว่า ราคาหุ้น บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ล่าสุด ณ เวลา 10.09 น. อยู่ที่ 7.05 บาท บวก 0.20 บาท หรือ 2.92% สูงสุดที่ 7.15 บาท ต่ำสุดที่ 7 บาท ด้วยมูลค่าซื้อขาย 65.11 ล้านบาท

สำหรับปัจจัยที่ส่งผลให้ราคาหุ้น SMT ปรับตัวขึ้น หลังรายงานผลการดำเนินงานงวดไตรมาส 2/2564 มีกำไรเติบโตอย่างแข็งแกร่ง
ทั้งนี้ บล.ฟินันเซีย ไซรัส ระบุในบทวิเคราะห์ (6 ส.ค.) ว่า SMT ประกาศกำไรไตรมาส 2/2564 ดีกว่าคาด 7% โดยบล.ฟินันเซีย ไซรัส ค่อนข้างประทับใจต่อการฟื้นตัวของรายได้ที่ทำได้ตามเป้าหมาย และอัตรากำไรขั้นต้นที่ขยับขึ้นได้ดีกว่าคาดมาอยู่ที่ 20.2% ใกล้เคียงเป้าหมายของบริษัทเช่นเดียวกัน
โดย SMT มีกำไรสุทธิไตรมาส 2/2564 เท่ากับ 56 ล้านบาท เพิ่มขึ้น 9.8% เมื่อเทียบจากไตรมาสก่อน และเพิมขึ้น 51.4% เมื่อเทียบจากปีก่อน หากไม่รวม FX Gain และกาไรจากการขายซาก จะมีกาไรปกติเท่ากับ 48 ล้านบาท เพิ่มขึ้น 30% % เมื่อเทียบจากไตรมาสก่อน  และเพิ่มขึ้น 54.8% เมื่อเทียบจากปีก่อน ดีกว่าคาด 7% ที่บล.ฟินันเซีย ไซรัส คาดไว้ 45 ล้านบาท
ขณะที่มีคำสั่งซื้อในมือครอบคลุมถึงสิ้นปีแล้ว และคำสั่งซื้อในครึ่งหลังปี 2564 สูงกว่าครึ่งแรกปี 2564 ถึง 23% กอปรกับสถานการณ์ค่าเงินบาทที่อ่อนค่ามากสุดในรอบ 2 ปี และปัจจุบันยังไม่ถูกกระทบจาก Chip Shortage รวมถึงเริ่มเห็นสัญญาคลี่คลายตั้งแต่เดือน ก.ย. เป็นต้นไป จึงคาดแนวโน้มกำไรครึ่งหลังปี 2564 จะเร่งตัวขึ้นต่อเนื่อง และอาจเห็นกำไรทำจุดสูงสุดปีนี้ในไตรมาส 4/2564 ทั้งนี้ยังคงประมาณการกำไรปกติปี 2564-2565 โต 174.7% เมื่อเทียบจากปีก่อน และ 33.1% เมื่อเทียบจากปีก่อน ตามลำดับ และคงราคาเป้าหมายปี 2565 ที่ 8 บาท (อิง PE เดิม 25 เท่า) ยังมี Upside 16.8% คงคำแนะนำ “ซื้อ”